Verdagtes ontsnap ná hulle polisie beroof; in vangwa druk‘n Foto van November se voorval Kol. Noxolo Kweza, woordvoerder van die polisie, het gesê die twee verdagtes, Bafana Ngwenya (34) en Khulani Zungu (29), het Woensdag ontsnap nadat hulle in die Tembisa-landdroshof verskyn het om vir borg aansoek te doen. Volgens Kweza is die saak tot 14 Januarie uitgestel waarna die mans na die aanhoudingselle geneem is. Hulle het vermoedelik ontsnap deur ŉ staaldeur oop te dwing. Twee polisiebeamptes het op 4 November by ŉ kosstalletjie in Rabierif gesit toe hulle deur ŉ groep mans genader is. Die mans het ŉ vuurwapen op die beamptes gerig en hulle van hul wapens ontneem. Hulle het die beamptes daarna in hul eie patrollievoertuig toegesluit en met hul vuurwapens gevlug. “Geen steen sal onaangeraak word om vas stel wat tot die ontsnapping gelei het. “Indien daar enige aanduiding is dat daar nalatigheid was deur polisiebeamptes, sal hulle aangekla word,” het lt.genl. Lesetja Mothiba, polisiekommissaris in Gauteng, gesê.